## Príjmy z reklamy

Užívatelia sa mylne domnievajú, že pokiaľ nikdy neklikajú na reklamy, blokovanie nijak finančne nepoškodí aplikácie alebo webové stránky. To je nesprávne, vývojári taktiež zarábajú jednoduchým zobrazením reklamy. Je iba na vás, či budete reklamy blokovať alebo nie. Osobne by som aplikácie, ktoré reklamy zobrazujú nepoužíval, reklamy mi prídu veľmi otravné, takže bez blokovača reklám by som si tieto aplikácie neinštaloval.

## Ako funguje AdAway?

AdAway používa súbor hosts na blokovanie názvov hostiteľa, ktoré poskytujú reklamy. Súbor hosts je súbor, ktorý sa nachádza v `/system/etc/hosts`, ktorý prevádza názvy serverov na IP adresy. Je to typický spôsob ako definovať párovanie adries a IP bez spoliehania sa na Domain Name System (DNS). Všetky nechcené adresy sú presmerované na `127.0.0.1`, čo znamená, že budú ukazovať na vaše zariadenie.
Ak sa do súboru host nedá zapisovať, použije sa núdzové riešenie v podobe služby VPN. Služba bude filtrovať nechcené pripojenia a ostatné nechá prejsť.

## Prečo musím reštartovať zariadenie aby sa zmeny prejavili?

Java na Androide udržiava svoju vlastnú internú DNS cache. Operačný systém bude pracovať s novým hosts súborom okamžite (overiť si to môžete cez ping v príkazovom riadku), ale zariadenie musíte reštartovať kvôli obnoveniu DNS cache Javy.

## Ako používať webserver v AdAway?

AdAway funguje aj bez použitia webservera!
Lokálny webserver môžete povoliť v nastaveniach AdAway pre odpovedanie na požiadavky na lokálnu IP adresu `127.0.0.1`. To znamená, že požiadavky smerujúce z aplikácií na reklamné servery budú presmerované na 127.0.0.1`a odpoveď bude smerovať z webservera AdAway.
Niektoré aplikácie odmietajú fungovať, ak reklamné servery nie sú dostupné. S touto metódou sa stanú dostupnými a odpoveďou bude prázdna stránka bez reklamných banerov.`

## Ako môžem blokovať/povoliť špecifické adresy?

Pridajte adresy, ktoré chcete blokovať do zoznamu Blokované z domovskej obrazovky. Adresy, ktoré chcete vylúčiť z blokovania môžete pridať do zoznamu Povolené a adresy, ktoré chcete presmerovať na špecifickú IP patria do Presmerovania.

## Kde môžem nájsť ďalšie hosts zdroje?

Pozrite Zoznam ďalších hosts zdrojov pre AdAway.

## Pomôžte s prekladom/nahláste chyby

Prosím, navštívte stránku https://adaway.org.